LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2005 M. SAUSIO 24 D. ĮSAKYMO NR. A1-14 „DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS NUOSTATŲ PATVIRTINIMO“ PAKEITIMO

2024 m. sausio 3 d. Nr. A1-5

Vilnius

1. P a k e i č i u Valstybinio socialinio draudimo fondo valdybos prie Socialinės apsaugos ir darbo ministerijos nuostatus, patvirtintus Lietuvos Respublikos socialinės apsaugos ir darbo ministro 2005 m. sausio 24 d. įsakymu Nr. A1-14 „Dėl Valstybinio socialinio draudimo fondo valdybos prie Socialinės apsaugos ir darbo ministerijos nuostatų patvirtinimo“:

1.1.	Pakeičiu 3 punktą ir jį išdėstau taip:

„3. Fondo valdyba yra viešasis juridinis asmuo, turintis sąskaitas valstybės ižde ir (arba), kaip nustatyta Lietuvos Respublikos valstybės iždo įstatyme, finansų įstaigose, antspaudą su savo pavadinimu ir Lietuvos valstybės herbu, spaudą su savo pavadinimu ir simbolika. Fondo valdybos buveinės adresas – Vilnius, Konstitucijos pr. 12-101.“

1.2. Pakeičiu 12.11 papunktį ir jį išdėstau taip:

„12.11. organizuoja Fondo valdybos ir Fondo administravimo įstaigų finansinės apskaitos tvarkymą bei atskaitomybę;“.

1.3. Pakeičiu 15.2 papunktį ir jį išdėstau taip:

„15.2. organizuoja ir vykdo asmenų, kuriems išmokas iš Fondo biudžeto ar valstybės biudžeto moka Fondo administravimo įstaigos, neįgalumo lygio, laikinojo nedarbingumo ar dalyvumo (iki 2023 m. gruodžio 31 d. – darbingumo) lygio, jo priežasties, atsiradimo laiko ar termino nustatymo pagrįstumo ir teisėtumo tikrinimus;“.

1.4. Pakeičiu 17.11 papunktį ir jį išdėstau taip:

„17.11. Vyriausybės ar jos įgaliotos institucijos nustatyta tvarka pasitelkti asmens sveikatos priežiūros įstaigų gydytojus specialistus klausimams pagal jų kompetenciją spręsti, prižiūrint neįgalumo lygio, laikinojo nedarbingumo ar dalyvumo (iki 2023 m. gruodžio 31 d. – darbingumo) lygio, jo priežasties, atsiradimo laiko ar termino nustatymo pagrįstumą ir teisėtumą;“.

1.5. Pakeičiu 18 punktą ir jį išdėstau taip:

„18. Fondo valdybos veikla organizuojama vadovaujantis socialinės apsaugos ir darbo ministro tvirtinamu Fondo valdybos metiniu veiklos planu, rengiamu vadovaujantis Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, ir skelbiamu Fondo valdybos interneto svetainėje. Pasibaigus kalendoriniams metams, ne vėliau kaip iki einamųjų metų sausio 31 d. Socialinės apsaugos ir darbo ministerijai teikiama metinė Fondo valdybos veiklos ataskaita, kuri rengiama vadovaujantis Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir valstybės pažangos ataskaitos rengimo tvarkos aprašu, patvirtintu Lietuvos Respublikos Vyriausybės 2019 m. vasario 13 d. nutarimu Nr. 135 „Dėl Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir valstybės pažangos ataskaitos rengimo tvarkos aprašo patvirtinimo“.“

2. Į g a l i o j u Valstybinio socialinio draudimo fondo valdybos prie Socialinės apsaugos ir darbo ministerijos direktorių pasirašyti šio įsakymo 1 punktu pakeistus Valstybinio socialinio draudimo fondo valdybos prie Socialinės apsaugos ir darbo ministerijos nuostatus ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.

3. Į p a r e i g o j u Valstybinio socialinio draudimo fondo valdybos prie Socialinės apsaugos ir darbo ministerijos direktorių, įregistravus Valstybinio socialinio draudimo fondo valdybos prie Socialinės apsaugos ir darbo ministerijos nuostatus Juridinių asmenų registre, apie tai pranešti Teisės aktų registro tvarkytojui.

Finansų ministrė, pavaduojanti

socialinės apsaugos ir darbo ministrą	Gintarė Skaistė